નવી દિલ્હી, 17 જુલાઇઃ ભારત સરકારે દેશમાં આર્થિક સુધારાઓ માટે મોટું પગલું ભરતા અનેક ક્ષેત્રોમાં એફડીઆઇની સીમા વધારી છે. સરકારે ટેલિકોમ ક્ષેત્રમાં એફડીઆઇની સીમાને 74 ટકાથી વધારીને 100 ટકા કરવાનો નિર્ણય કર્યો છે, પરંતુ નાગરિક ઉડ્ડયનસ એરપોર્ટ, મીડિયા અને ફાર્માના ક્ષેત્રમાં રોકાણ વધારવા પર કોઇ નિર્ણય કર્યો નથી. વિદેશી રોકાણ વધારવાનો નિર્ણય પ્રધાનમંત્રી મનમોહન સિંહની અધ્યક્ષતામાં મંગલારે મળેલા મંત્રીમંડળના વરિષ્ઠ સહયોગીઓ સાથેની બેઠક દરમિયાન લેવામાં આવ્યો.